stanford-oval/wikipedia huggingface dataset:
Sarpang

Sarpang Bhutanin kartalla.
Sarpang (dzongkhaksi གསར་སྤང་རྫོང་ཁག‎) on yksi Bhutanin 20 piirikunnasta eli dzongdey.
Sarpangin piirikunnan pinta-ala on 2 188 neliökilometriä, ja pääkaupunki Sarpang.  Piirikunnan asukasluku vuoden 2017 väestönlaskennan mukaan on 46 004.
Sarpang sijaitsee maan eteläisessä osassa 160–4300 metrin korkeudessa.  Noin 12 prosenttia maasta on viljeltyä. Siellä kasvatetaan hedemäpuita, mausteita  sekä riisiä, maissia, vehnää ja hirssiä. Sarpangin kaupunki on maan keskiosan kaupallinen keskus, koska sieltä on ollut tieyhteys Intian puolelle jo 1950-luvulta.
Sauvon Talinkylän työväentalo

| Sauvon Talinkylän työväentalo |
| --- | --- |
Sijainti:  Sauvo
Rakennustyyppi:  puurakennus
Valmistumisvuosi:  1923
Rakennuttaja:  Työväenyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sauvon Talinkylän työväentalo on Sauvon kunnan Talinkylässä sijainnut työväentalo.
Historiaa

Työväentalon rakennutti paikallinen työväenyhdistys vuosina 1922–1923. Tontin lahjoitti yhdistyksen puheenjohtaja. Vanha riihi ostettiin rakennustarpeiksi. Johtokunnan suunnitelman pohjalta talon lopulliset piirustukset laati paikallinen puuseppä. Talosta tuli toivottua pienempi, koska yhdistyksen jäsenet eivät päässeet suunnitelmista yksimielisyyteen.
Rakennus

Taloa on laajennettu myöhemmin rakentamalla ullakkokerrokseen asunto vahtimestarin käyttöön. Samoin eteisrakennelmat on rakennettu myöhemmin. Alkujaan talo on ollut keltaiseksi maalattua hirttä, julkisivut laudoitettiin 1960-luvulla.
SL Formula Racing

SL Formula Racing on saksalainen pikkuformulatalli. Talli perustettiin vuonna 1998. Talli on voittanut Saksan Formula Renault-sarjan mestaruuden vuosina 1998-99 ja 2005. Talli on kilpaillut myös Eurocup Formula Renault ja Formula Renault NEC-sarjoissa.
Sari Lemponen

Sari Lemponen (s. 3. marraskuuta 1973) on uransa lopettanut suomalainen pesäpalloilija. Vuosina 1991–2005 Lemponen pelasi naisten Superpesiksessä 312 runkosarjaottelua Oulun Lipon, Pattijoen Urheilijoiden ja Porin Pesäkarhujen joukkueissa. Ulkopelissä Lemposen pelipaikka oli kakkoskopparina. Lemponen valittiin 11 kertaa Itä–Länsi-otteluun.
Saavutukset > Pelaajana

3 SM-kultaa: 1994, 1995, 2001
3 SM-hopeaa: 1996, 1999, 2005
3 SM-pronssia: 1993, 1998, 2004
11 Itä–Länsi-ottelua: 1994–1998, 2000–2005
Superpesiksen kärkilyöntikuningatar: 2001, 2001
Tehopelaaja: 2000
Rosendal (Kvinnherad)

| Rosendal |
| --- | --- |
 Rosendal vuonna 2006.
 Rosendal
 Koordinaatit: 59°59′00″N, 6°01′00″E 
Valtio:  Norja
Lääni:  Vestland
Kunta:  Kvinnherad
Pinta-ala:  
 – Maa:  1,2 km²
Väkiluku (2023):  831
 – Väestötiheys:  692,5 as./km²
Infobox OKVirheellinen NIMI-arvo: 
Rosendal on taajama Kvinnheradin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 1,2 neliökilometriä ja asukasluku 831 vuonna 2023.
Rosendalissa on paikallislehti Grendan toimitus.
Kuvia

Kvinnheradin kirkko
Rosendalin ruusutarha
Aiheesta muualla

Kuvia tai muita tiedostoja aiheesta Rosendal (Kvinnherad) Wikimedia Commonsissa
Sarno

| Sarno |
| --- | --- |
 Toukokuun viidennen päivän aukio.
 vaakuna
 Sarno
 Koordinaatit: 40°49′N, 14°37′E 
Valtio:   Italia
Alue:  Campania
Maakunta:  Salerno
Pinta-ala:  
 – Maa:  40,00 km² km²
Korkeus:  30 (min. 13 - maks. 964) m
Väkiluku (2013):  31 032 
 – Väestötiheys:  775  as./km²
Infobox OKVirheellinen NIMI-arvo: 
Sarno on kunta Etelä-Italiassa Salernon maakunnassa Campanian alueella.
Keväällä 1998 satoi alueella runsaasti. 5. toukokuuta 1998 runsaat sateet aiheuttivat alueella maanvyörymän, joka tappoi 137 ihmistä aiheuttaen samalla huomattavia aineellisia vahinkoja. Vyörymä on nykyajan tuhoisimpia Italiassa.
Toive (elokuva)

| Toive> Wish |
| --- | --- |

Ohjaaja:   Chris Buck  Fawn Veerasunthorn 
Käsikirjoittaja:  Jennifer Lee
Tuottaja:   Peter Del Vecho  Juan Pablo Reyes  Jennifer Lee 
Säveltäjä:   David Metzger (säveltäjä)  Julia Michaels (laulut) 
Leikkaaja:  Jeff Draheim
Pääosat:   Ariana DeBose  Chris Pine  Alan Tudyk  Angelique Cabral  Victor Garber  Natasha Rotwell  Jennifer Kumiyama  Evan Peters 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Animation Studios
Levittäjä:  Walt Disney Studios Motion Pictures
Ensi-ilta:   2023-11-2222. marraskuuta 2023 (Yhdysvallat)  2023-12-1515. joulukuuta 2023 (Suomi)  
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Toive (engl. Wish) on vuonna 2023 ensi-iltansa saanut yhdysvaltalainen animaatioelokuva, jonka on tuottanut Walt Disney Animation Studios. Elokuva sai ensi-iltansa Yhdysvalloissa 22. marraskuuta 2023 ja Suomessa 15. joulukuuta 2023.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Ariana DeBose | Silja Kutvonen | Asha |
| Chris Pine | Markus Niemi | Kuningas Magnifico |
| Alan Tudyk | Osku Ärilä | Valentino |
| Angelique Cabral | Maria Ylipää | Kuningatar Amaya |
| Victor Garber | Eero Saarinen | Sabino (Ashan isoisä) |
| Natasha Rothwell | Ushma Olava | Sakina (Ashan äiti) |
| Jennifer Kumiyama | Niina Lahtinen | Dahlia |
| Evan Peters | Aaro Wichmann | Simon |
| Harvey Guillén | Miiko Toiviainen | Gabo |
| Ramy Youssef | Leo Ikhilor | Safi |
| Niko Vargas | Ringa Aflatuni | Hal |
| Della Saba | Mirella Roininen | Bazeema |
| Jon Rudnitsky | Henri Piispanen | Dario |
Muissa rooleissa: Amy Burgess, Augusta Oiva, Eelis Ignatius, Elias Hjelm, Ella Hautajärvi, Ella Tarvonen, Hanna Kaila, Hanna Pakarinen, Heljä Heikkinen, Helmi Kantola, Ilmari Apajalahti, Isa Antas, Jenni Lambert, Jessica Tamminen, Joonathan Kettunen, Juuli Kylänpää, Kari Leppälä, Kari Starck, Katja Aakkula, Kerttu Apajalahti, Kia Laitakari, Kosmo Salminen, Laura Ranta, Leni Tamminen, Liisa Ingman, Nerea Susi, Nina Höynälä, Oona Westerling, Pasi Ruohonen, Petra Rothovius, Riikka Hallenberg, Robert Kock, Sainey Gibba, Sasu Moilanen, Sonja Pajunoja, Väinö Riihimäki, Yannick Yamajako
Arvosteluja

| 0 | 1 | 2 |
| --- | --- | --- |
Helsingin Sanomat Maija Alander: 
Hufvudstadsbladet Krister Uggeldahl:
SM-64 Navaho

NA XSM-64 laukaisualustallaan.
North American SM-64 Navaho eli Projekti X-10 oli ensimmäisiä USAF:n yrityksiä pitkänmatkan strategiseksi ydinohjusaseeksi, joka suunniteltiin mannertenväliseksi. X-10 Navajoon pohjautuneen projektin toteutus alkoi nimellä B-64 (b=bomber) ja sijoittui 1950-luvun loppuun, jolloin se lakkautettiin (1958–1959). Sen sijaan Northrop SM-62 Snark toteutui. Ensilento tapahtui vuoden 1953 lopulla.
Ydinkärki (Mark 39 -ydinpommi tai W41/B41) oli megatonni-luokkaa (minimi: 3.8 MT). Suunniteltu kantama oli 6 500 km. Ohjus kykeni ainakin 2,2–2,3 Machin nopeuteen sekä 18–23 km lentokorkeuteen. Tosin tavoiteltu nopeus oli 3,0 Machin nopeus. Risteilyohjus lensi kahden ramjet-tyyppisten moottorien turvin, lisäksi se käytti niin sanottuja boosteri-raketteja (XLR-83). Suunnistustapa eli ohjuksen ohjautuksen menetelmä oli inertiasuunnistus.
Hankesuunnitelma kuitenkin peruttiin myöhempänä, sillä vuoden 1958 loppuun kestäneet lentokokeet päätettiin lopettaa. Tuolloin oli kehitysohjelmalle kertynyt hintaa 700 miljoonaa dollaria. Ohjusohjelmassa kehitettyjä erillisiä osia pyrittiin hyödyntämään muissa elementeissä, kuten ohjuksen ohjausjärjestelmässä. Ohjustyypin valmistaja oli North American Aviation. Convairin eli nykyisen Lockheed-Martinin ballistinen SM-65 Atlas (IRBM) otti suuremman prioriteetinselvennä ja osallistui myös Yhdysvaltain NASA:n avaruusohjelmaan 1960-luvulla (muun muassa Atlas-Agena).
Kuvan SM-64 Navaho-ohjus on näytteillä Floridassa.
Käännös suomeksi
Sarjakuvalehti (lehti)

Sarjakuvalehti oli suomalainen sarjakuvalehti, joka ilmestyi 1949–1963, 1971–1977, 1990–1996 ja nimellä Sarjakuvalehti Nastasarjat vuosina 1964–1965. Ensimmäisellä ilmestymisjaksollaan lehtiä julkaistiin vuosittain parikymmentä, 1970-luvulla kahdeksan ja 1990-luvulla seitsemästä kahteentoista. Sarjakuvalehdessä oli alkuun joka toinen aukeama värillinen ja joka toinen mustavalkoinen, samoin kuin Pecos Billissä. 1990-luvulla julkaisu oli kauttaaltaan värillinen.
1950-luvun lehden vakiosarjoja olivat Teräsmies, Sam Seikkailija, Terttu ja Topi, Pikku Anni, Pekka Pikanen, Mirkku, Kulmalan kaverit, Pasi, Liehu-Petteri, Casanova, Timo Terävä, Jonni Huimapää, Apusheriffi Sämpylä, Verneri, Sitting Bull, Riku seikkailuissa, Yksinäinen Ratsastaja, Flash Gordon, Taika-Jim (Mandrake), Mustanaamio ja Ratsupoliisi King.
1970-luvulla vakiosankareita olivat Kerry Drake ja Steve Roper. Marvelin supersankari Aaveajaja esiintyi ensimmäistä kertaa suomeksi Sarjakuvalehdessä.
1990-luvun Sarjakuvalehti esitti Marvelin "maanläheisempien" hahmojen seikkailuja (siteeraus toimitukselta), kuten Tuomari, Daredevil, Wolverine, Kapteeni Amerikka, Aaveajaja ja Sapelihammas.
Päätoimittajia

Veikko Karumo 1949–1961
Lasse Marttinen 1961–1963
Aiheesta muualla

Sarjakuvalehdestä Hannu Asikaisen sarjakuvasivulla
Nastasarjoista Moogin sarjakuva-arkistossa (Arkistoitu – Internet Archive)
Perunamaan Marvel-lehdet Suomessa
Sauvonen

| Sauvonen |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°19′53″N, 26°36′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Sauvosenjoki Iso-Virmakseen 
Järvinumero:  14.378.1.007
Mittaustietoja
Pinnankorkeus:  106 m  
Pituus:  2,9 km  
Leveys:  1,1 km  
Rantaviiva:  8,398 km  
Pinta-ala:  1,08432 km²   
Tilavuus:  0,0037957 km³ 
Keskisyvyys:  3,5 m  
Suurin syvyys:  13,4 m  
Saaria:  ei saaria 
 fiSauvonen 
Sauvonen  on Keski-Suomessa Hankasalmella Virmasniemen lähellä sijaitseva järvi.
Maantietoa

Järven pinta-ala on 108 hehtaaria eli 1,1 neliökilometriä, se on 2,9 kilometriä pitkä ja 1,1 kilometriä leveä. Järvellä ei ole kartan mukaan saaria. Järven tilavuudeksi on saatu 3,8 miljoonaa kuutiometriä eli 0,0038 kuutiokilometriä. Sen keskisyvyys on 3,5 metriä ja suurin syvyys on 13,4 metriä. Sen rantaviivan pituus on 8,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Iso-Virmaksen valuma-alueeseen (14.378) se kuuluu. Järven vedenpinnan korkeus on 106 metriä mpy.
Saipulla Absaidov

Saipulla Absaidov
Saipulla Atavovitš Absaidov (s. 14. heinäkuuta 1958 Tarik, Dagestanin ASNT) on entinen vapaapainija, joka edusti urallaan kansainvälisellä tasolla Neuvostoliittoa.
Absaidovin uran huippuajat ajoittuivat 1970- ja 1980-lukujen vaihteen tienoille. 62-kiloisena Absaidov voitti ikäluokkansa Euroopan- ja maailmanmestaruudet vuosina 1976 ja 1977. Maailmancupissa vuonna 1978 hän voitti sarjansa ja saavutti samana vuonna uransa ensimmäisissä aikuisten arvokilpailuissa, Sofian EM-kisoissa, hopeaa kultamitalin mentyä Bulgarian Mitšo Dukoville. Samana vuonna hän voitti vielä kultaa ikäluokkansa EM-kisoissa.
Vuonna 1980 68 kilogramman painoluokkaan siirtyneenä Absaidov voitti kultaa sekä Prievidzan EM-kisoissa että Moskovan olympialaisissa. Hän voitti urallaan vielä seuraavana vuonna kultaa Skopjen MM-kisoissa.
Seuratasolla Absaidov 168 senttimetrin pituinen ja 68 kilogramman painoinen Absaidov edusti Mahatškalan Dynamoa.
Rustam Qosimjonov

| Rustam Qosimjonov |
| --- | --- |

Henkilötiedot
Koko nimi:  Rustam Qosimjonov
Syntynyt: 5. joulukuuta 1979 (ikä 44)
Kansalaisuus:   Uzbekistan
Shakinpelaaja
Titteli:  suurmestari
Maailmanmestari:  2004–2005 (FIDE)
Elo-luku:  2 698 (tammikuussa 2014) FIDE:n listan sijoitus 52.
Korkein Elo:  2 706 (lokakuussa 2001)
Rustam Qosimjonov (s. 5. joulukuuta 1979) on uzbekistanilainen shakin suurmestari. Hän oli FIDE:n shakin maailmanmestari 2004–2005.
Rustam Qosimjonovista tuli FIDE:n maailmanmestari Tripolin 2004 maailmanmestaruuskisoissa, jonka finaalissa hän voitti Englannin Michael Adamsin. Finaali oli äärimmäisen tasainen. Qosimjonov johti sitä kahdesti, mutta Adams tasoitti tilanteen kummallakin kerralla heti seuraavassa pelissä. Nopean shakin katkaisupelissä Qosimjonov voitti mustilla pelaamansa ensimmäisen pelin ja piti tasapelin valkeilla nappuloilla.
Qosimjonovin parhaita tuloksia ovat 1998 Aasian mestaruus, toinen sija nuorten MM-kisoissa 1999, voitto Essenissä 2001, voitto Pamplonassa 2002 (voittaen blitz-katkaisupelissä Viktor Bologanin, kun molemmat olivat saavuttaneet turnauksessa tuloksen 3,5/6), voitto tuloksella 8/9 Vlissingen avoimissa 2003, jaettu ensimmäinen sija Liviu Dieter Nisipeanun kanssa tuloksella 6/9 Punessa 2005, pronssia tuloksella 9,5/12 ykköspöydällä maalleen shakin olympialaisissa 2000 ja toinen sija FIDE:n maailman cupissa 2002 (häviten Viswanathan Anandille finaalissa). Hän on pelannut arvostetussa Corus-turnauksessa Wijk aan Zeessa kahdesti, muttei pärjännyt hyvin kummallakaan kerralla: 1999 hän oli yhdestoista neljästätoista pelaajasta tuloksella 5/13, 2002 hän oli kolmastoista neljästätoista pelaajasta tuloksella 4,5/13. Hän pelasi ensimmäisen kertansa Linaresissa 2005, jakaen viimeisen sijan tuloksella 4/12.
Qosimjonov on julkaissut useita shakkiaiheisia DVD-levyjä ChessBase-yhtiölle.
Aiheesta muualla

FIDE-kortti: Rustam Qosimjonov (englanniksi)
Rustam Qosimjonov ChessGames.com-sivustolla (englanniksi)
Qosimjonovin haastattelu ja hänen Tripolin turnauskertomuksensa New In Chess -lehdessä 2004/6
Shakin maailmanmestarit
| --- | --- |
Kiistattomat (1886–1993)::   Steinitz  Lasker  Capablanca  Euwe  Alehin  Smyslov  Tal  Botvinnik  Petrosjan  Spasski  Fischer  Karpov  Kasparov 
FIDE:n maailmanmestarit 1993–2006::   Halifman  Ponomarov  Kasymdžanov  Topalov 
PCA:n maailmanmestarit 1993–2006::   Kasparov  Kramnik 
Yhdistymisen jälkeen 2006 alkaen::   Kramnik  Anand  Carlsen  Ding
Ruutuleukakala

| Ruutuleukakala |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Leukakalat Opistognathidae
Suku::  Opistognathus
Laji::  cuvierii
Kaksiosainen nimi
 Opistognathus cuvierii  Valenciennes, 1836 
Katso myös
   Ruutuleukakala Wikispeciesissä   Ruutuleukakala Commonsissa 
Infobox OKVirheellinen NIMI-arvo: 
Ruutuleukakala (Opistognathus cuvierii) on leukakaloihin kuuluva kalalaji. Lajia tavataan Atlantin länsiosista.
Koko ja ulkonäkö

Ruutuleukakala voi kasvaa suurimmillaan 11–12 cm pitkäksi. Laji on ruumiinrakenteeltaan suuripäinen ja pitkänomainen. Kalan leuat ja silmät ovat kookkaat. Ruutuleukakalan selkäevä on pitkä ja siinä on tumma valkoreunainen täplä ja koiralla myös juovia. Myös peräevä on pitkä ja pyrstöevässä on juovia. Väriltään ruutuleukakala on tumman ruskea ja ruumiissa on vaaleampia laikkuja.
Levinneisyys ja elintavat

Ruutuleukakalaa tavataan Brasilian rannikolta Bahiasta São Pauloon. Lajin elinympäristöä ovat matalien vesien hiekka- tai sorapohjaiset alueet koralliriuttojen lähellä. Ruutuleukakala kaivaa käytäviä pohjaan. Kala hautoo munia suussaan.
Sandön

Sandön on usean saaren nimi:
Sandön, Föglö
Sandön, Luulaja
Sandön, Kemiönsaari
Sandön, Kirkkonummi
Sandön, Porvoo
Gotska Sandön, Gotlanti
Sauvon työväentalo

| Sauvon työväentalo |
| --- | --- |
 Sauvon työväenyhdistyksen työväentalo 1910-luvulla.
Osoite:  Nummenpakantie 16, 21570 Sauvo
Sijainti:  Sauvo
Koordinaatit:  60°20′56″N, 22°41′52″E
Valmistumisvuosi:  1913
Rakennuttaja:  Sauvon työväenyhdistys
Kerrosala:  222 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sauvon Työväentalo on Sauvon kunnassa kirkonkylällä sijaitseva työväentalo.
Historiaa

Sauvon kirkonkylän työväenyhdistys perustettiin vuonna 1906. Vuonna 1908 oman talon hankkimiseksi järjestettiin arpajaiset. Työmies Lindgreniltä ostettiin Metsämäki-niminen vuokratontti sillä sijaitsevine rakennuksineen. Talo oli pieni, ja uutta taloa alettiin suunnitella heti. Talo valmistui vuonna 1913 vapuksi, ja siellä päästiin heti viettämään vappujuhlia. Oman talon saanti antoi yhdistykselle uutta vauhtia. Työväentalolle haettiin vahtimestaria. Työsuhde-etuna oli asunto lämpöineen ja valoineen. Hakijalta edellytettiin kuulumista Sos.dem. puolueeseen ja osallistumista järjestötoimintaan.
Rakennus

Työväentalon rakennusmateriaalina oli vanha hirsi. Rakennusta laajennettiin vuosina 1938–1939 uudella näyttämöosalla. Alkujaan talo oli valkoinen ja listoitukset olivat punaruskeat. Talon julkisivut oli vuorattu ponttilaudoituksella.
Nykyinen käyttö

Talon omistaa edelleen Sauvon Työväenyhdistys. Talo toimii kokous- ja juhlapaikkana.
Ruutulippu (kirjasarja)

| Ruutulippu (kirjasarja) |
| --- | --- |
 Ruutulippu kirjan logo
Kieli:   Suomi
Kustantaja:  Moskito Sport Crea Sport Production Oy Crea Video Oy
Löydä lisää kirjojaKirjallisuuden teemasivulta
Ruutulippu – moottoriurheilun vuosi oli 1992–2011 ilmestynyt vuosittainen moottoriurheiluaiheinen kirja. Kirjan päätoimittajana toimi Matti Kyllönen. Ruutulippu oli myös 1990–2007 esitetty tv-ohjelma.
Ruutulippu kirjat

| Vuosi | Tekijä | Kustantaja |
| --- | --- | --- |
| 1992 | Matti Kyllönen | Crea Sport Production Oy |
| 1993 | Matti Kyllönen | Crea Video Oy |
| 1994 | Matti Kyllönen | Crea Video Oy |
| 1995 | Matti Kyllönen | Crea Video Oy |
| 1996 | Matti Kyllönen | Crea Video Oy |
| 1997 | Matti Kyllönen | Crea Video Oy |
| 1998 | Matti Kyllönen, Olli Koivusalo ja Erkki Vanhanen | Crea Sport Production Oy |
| 1999 | Matti Kyllönen | Crea Sport Production Oy |
| 2000 | Matti Kyllönen | Crea Sport Production Oy |
| 2001 | Matti Kyllönen, Olli Koivusalo ja Laura Ruohola | Crea Sport Production Oy |
| 2002 | Matti Kyllönen, Olli Koivusalo ja Laura Ruohola | Crea Sport Production Oy |
| 2003 | Matti Kyllönen | Crea Sport Production Oy |
| 2004 | Matti Kyllönen, Olli Koivusalo ja Erkki Vanhanen | Crea Sport Production Oy |
| 2005 | Matti Kyllönen | Crea Sport Produciton Oy |
| 2006 | Matti Kyllönen | Crea Sport Production Oy |
| 2007 | Matti Kyllönen | Crea Sport Production Oy |
| 2008 | Matti Kyllönen | Crea Video Oy |
| 2009 | Matti Kyllönen | Crea Sport Production Oy |
| 2010 | Matti Kyllönen ja Olli Koivusalo | Crea Sport Production Oy |
| 2011 | Matti Kyllönen, Olli Koivusalo ja Laura Ruohola | Moskito Sport |
Ruutulippu kirjat > DVD-levyt

Kirjan mukana tuli DVD-levy vuosina 2009-2011. Lista mitä DVD:t sisältää.
2009: Ruutulippu-ohjelman parhaita paloja vuosilta 1990-1991, Jyväskylän suurajot 1980.
2010: Ruutulippu-ohjelman parhaita paloja vuosilta 1990-1991, Jyväskylän suurajot 1981.
2011: Ruutulippu-ohjelman parhaita paloja vuosilta 1990-1996, Jyväskylän suurajot 1982. Kirjan kannessa myös Ruutulippu 20 vuotta.
Savurousku

| Savurousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  fuliginosus
Kaksiosainen nimi
 Lactarius fuliginosus  (Fr.) Fr. 
 Euroopan maat, joissa lajia tavataan
Katso myös
   Savurousku Wikispeciesissä   Savurousku Commonsissa 
Infobox OKNimi-testi OK: 
Savurousku (Lactarius fuliginosus) on kupera- tai laakealakkinen tumman- tai harmaanruskea rouskulaji. Lakin leveys on 4–10 senttimetriä. Heltat ovat kellanvalkoiset ja vanhemmissa sienissä okranruskeat. Jalka on 5–10 senttimetriä pitkä, lakin värinen tai hieman vaaleampi. Malto on valkoista. Maitiaisneste on valkoista ja värjää mallon leikkauspinnalta punertavaksi. Sieni maistuu miedolta tai vähän kirpeältä. Se on syötävä, mutta pitää esikäsittellä keittämällä. Sieni kasvaa harvakseltaan koko Suomessa lehti- ja sekametsissä sekä tunturikoivikoissa. Se on koivun juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Savurousku
Sarpaneva

Sarpaneva on sukunimi, joka on muun muassa seuraavilla suomalaisilla henkilöillä:
Marjatta Sarpaneva (s. 1944), muotoilija, malli ja Timo Sarpanevan puoliso
Pentti Sarpaneva (1925–1978), korusuunnittelija ja muotoilija, Timo Sarpanevan veli
Pi Sarpaneva (1933–2019), sisustusarkkitehti, Timo Sarpanevan puoliso 1954–1970
Stepan Sarpaneva (s. 1970), kelloseppä, Pentti Sarpanevan poika
Timo Sarpaneva (1926–2006), muotoilija, lasitaiteilija ja professori
Yritykset

Sarpaneva Watches, kellovalmistaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sandön (Dragsfjärd)

Sandön
Sandön ja sen itäpään hiekkaniemi.
| --- | --- |
Sijainti:  Kemiönsaari Varsinais-Suomi Suomi
Saariryhmä:  Turunmaan saaristo
Merialue:  Saaristomeri
Pinta-ala:  0,41 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Sandön on hiekkasaari Kemiön länsipuolella Kemiönsaaren kunnassa. Se kuuluu Saaristomeren kansallispuistoon. Saari on Salpausselän jatke ja sen tunnusomainen piirre on itäpäässä oleva pitkä hiekkaniemi, joka jatkuu matalana särkkänä pitkälle. Saari on noin 1,6 kilometriä pitkä, 500 metriä leveä ja sen pinta-ala on noin 41 hehtaaria. Saaren koilliskulmassa on pieni retkisatama, johon voi rantautua pienellä veneellä. Rantautumispaikan yhteydessä on nuotiopaikka, telttailualue ja käymälä.
Saaren pohjoisrantaa
Saaren luontoa
Sandön taistelu

Sandön taistelu oli Suomen sodan meritaistelu, joka käytiin 2. elokuuta 1808 ruotsalaisen ja venäläisen laivasto-osastojen välillä Sandön edustalla Karunassa.
Ruotsalaisten oli tarkoitus estää venäläisten laivaston eteneminen Suomen länsirannikolle. Tätä oli yritetty jo Tallholman taistelussa 21. heinäkuuta. Ruotsalaiset rakensivat tykkipatteriston Rövarholman saarelle Sandön ja mantereen väliseen salmeen, johon laivasto asettui. Venäläiset olivat puolestaan nousseet maihin Kemiössä ja tukivat laivastoaan tykeillä maalta käsin.
Venäläiset aloittivat hyökkäyksen kello 3 aamuyöstä, minkä ruotsalaiset onnistuivat ensin pysäyttämään, mutta myöhemmin maajoukkojen tuella venäläiset tykkijollat pääsivät lähelle ruotsalaisten asemia. Kello yhdeksän toinen ruotsalainen laivasto-osasto, johon kuului kuusi kaleeria ja yhdeksän tykkipurtta, siirtyi Peimarilta taisteluun tueksi, mutta venäläisten maajoukkojen tykkituli pakotti ruotsalaiset vetäytymään salmesta, ja taistelu päättyi.
Ruotsalaisten vetäydyttyä tärkeä salmi päätyi venäläisten haltuun. Venäläisillä oli nyt esteetön pääsy Saaristomerelle, ja Ruotsin laivaston täytyi vetäytyä Saaristomereltä elokuun loppuun mennessä.
Sandöträsket

| Sandöträsket |
| --- | --- |
Valtiot:  Suomi 
Paikkakunta:  Hanko
Koordinaatit:  59°52′30″N, 23°10′00″E
Järvinumero:  82V009.1.014 
Mittaustietoja
Pinnankorkeus:  12 m 
Rantaviiva:  5,5 km 
Pinta-ala:  0,9 km² 
Tilavuus:  0,00073 km³
Keskisyvyys:  0,8 m 
Suurin syvyys:  1,8 m 
 fiSandöträsket 
Sandöträsket on noin 92 hehtaarin laajuinen järvi Hangossa. Sen keskisyvyys on vain 80 senttimetriä, syvimmät kohdat sijaitsevat järven länsiosassa. Vesimäärältään Sandöträsket on vähäinen, sen vesitilavuus on noin 735 000 kuutiometriä. Järven etäisyys Hangon keskustasta on noin 12 kilometriä itäkoilliseen. Sandöträsket kuuluu Saaristomeren rannikkoalueen päävesistöön.
Sarnano

| Sarnano |
| --- | --- |

 Sarnano
 Koordinaatit: 43°2′N, 13°18′E 
Valtio:   Italia
Alue:  Marche
Maakunta:  Macerata
Pinta-ala:  
 – Kokonaispinta-ala:  63,17 km²
Korkeus:  317–1 914 m
Väkiluku (31.12.2015):  3 264
 – Väestötiheys:  52 as./km²
Infobox OKVirheellinen NIMI-arvo: 
Sarnano on kunta Maceratan maakunnassa Marchen hallintoalueella Keski-Italiassa. Kunnassa on runsaat 3 000 asukasta.
Kunnan historiallinen keskusta on usean ulkoilureitin lähtöpaikka.